**Mali kuharji-veliki načrtovalci: od ideje do krožnika**

V Vrtcu Kočevje je že drugo leto  prednostna naloga usmerjena v vzgojo in izobraževanje za trajnostni razvoj **s  poudarkom na prehrani**. Zavedamo se, da je prehrana  v predšolskem obdobju pomemben dejavnik za optimalen duševni  in telesni razvoj otroka,  da otroci v vrtcu preživijo veliko svojega časa in je zato spremljanje prehrane, jedilnikov, količine  hrane  in ješčnost otrok eden izmed pomembnejših vidikov  našega dela.  Poleg vseh smernic ki nam jih ponuja stroka pa  poskrbimo tudi za participacijo otrok.  Gre za to, da imajo otroci možnost izraziti svoje mnenje, občutke, želje in potrebe – in predvsem  da jih odrasli pri tem **slišijo, upoštevajo in spodbujajo k sodelovanju**. Tokrat so k temu intenzivno pristopili  vzgojitelji in otroci **v  enoti Mojca**. Že najmlajši so  v kuhinji enote spremljali pripravo zajtrka, nekateri so se odpravili v Kočevje in v enoti Čebelica, kjer imamo prirejeno kuhinjo za otroke  sami pripravili okusno enolončnico.

Najstarejši pa so začeli pri jedilniku:  povabili so vrtčevsko organizatorko prehrane Marušo in najprej skupaj pripravili jedilnik. Želje otrok so bile res zanimive in ustvarjalne. Sledilo je priprava recepta in ta dan so pripravili kosilo povsem po njihovem izboru.  Ker so solato izbrali sami  je bila veliko bolj slastna kot sicer. Občutek izbire namreč  daje otroku moč in hkrati odgovornost; vključenost v pripravo jedilnikov pa je  povečala motivacijo. Solata ni bila le nekaj zelenega ampak njihova odločitev.

Če otroci okušajo in raziskujejo hrano na svoj način, brez pritiska, pogosto odkrijejo, da jim je všeč nekaj, kar bi sicer zavrnili.  Učenje skozi igro in skupinska dinamika pogosto spodbuja tudi tiste otroke, ki so sicer manj ješči, morda tudi preveč izbirčni.

Skratka: če so in ko so otroci vključeni v proces – od izbire jedilnika do priprave – postane hrana zanje nekaj zanimivega, znanega in predvsem  sprejemljivega.

Irena Robič, ravnateljica

Slika, ki vsebuje besede besedilo, otroška umetnost, risanje, skica

Vsebina, ustvarjena z umetno inteligenco, morda ni pravilna.

Slika, ki vsebuje besede besedilo, oblačila, malček, oseba

Vsebina, ustvarjena z umetno inteligenco, morda ni pravilna.